بمت تهلوکه‌سیزلیک شوراسی، بؤیوک بریتانیا، فرانسا و امریکا "طالبان"ا مراجعت ائده‌رک، یئرلی و اجنبی‌لرین افغانیستان‌دان سربست و تهلوکه‌سیز چیخماسینی تامین ائتمک عهده‌لیک‌لرینی یئرینه یئتیرمه‌یه چاغیران قطعنامه قبول ائدیب.
13 دؤولت قطعنامه‌نین لئهینه سس وئریب، روسیا ایله چین بی طرف قالیب.
قطعنامه‌ده بیلدیریلیب کی، بمت تهلوکه‌سیزلیک شوراسی آوقوستون 26-دا کابل هاوا لیمانی یاخینلیغینداکی هوجوم‌لاری شدتله قیناییر: "بمت تهلوکه‌سیزلیک شوراسی "طالبان"ین 27 آوقوست تاریخ‌لی بیاناتینی نظره آلیر. بورادا "طالبان" افغان‌لارین خاریجه گئده بیله‌جگینه، ایستدیگی واخت افغانیستانی ترک ائده بیله جگینه و اؤلکه‌نی هر ایکی سرحد کئچیدی ایله ترک ائده بیله جگینه دایر سؤز وئریب. اینسان‌لارین کابل-ده یئنی آچیلان و تهلوکه‌سیز هاوا لیمانی واسیطه‌سی اؤلکه‌نی ترک ائتمه‌سینه هئچ کیم مانع اولمایا‌جاق".
قطعنامه‌ده، همچنین، "طالبان"ین یئرلی و خاریجی وطنداش‌لارین تهلوکه‌سیز و دوزنلی شکیلده چیخماسی دا داخیل اولماقلا بوتون دیگر عهده ‌لیک‌لره عمل ائتمه‌سی‌نین گؤزله‌نیلدیگی وورغولانیب.
